ועדת העבודה, הרווחה והבריאות, כנסת 15, פרוטוקול מספר 284, 2001-03-13 11:00

יאיר פרץ: אני מתכבד לפתוח את הישיבה.

יאיר פרץ: על סדר-היום: הצעת חוק דמי מחלה (היעדרות בשל מחלת ילד) (תיקון מס' 5) (הגדלת מספר ימי היעדרות), התשס"א-2001, וזה תיקון טעות.

יאיר פרץ: מאת חבר-הכנסת גנדי ריגר.

יאיר פרץ: זו הכנה לקריאה שניה וקריאה שלישית.

גנדי ריגר: הצעת החוק באה לסדר את עניין חופשת המחלה למען הילד, כי אנו יודעים שלגבי ילד ששה ימים בשנה אינם זמן מספיק.

גנדי ריגר: ביקשתי, בהצעת החוק, להגדיל את מספר הימים לעשרה.

גנדי ריגר: בהסכמה עם שר האוצר מספר ימי חופשת מחלה זה יגדל מששה ימים לשמונה ימים.

יאיר פרץ: התפשרת.

גנדי ריגר: כן.

גנדי ריגר: החוק עבר בקריאה טרומית ובקריאה ראשונה, ועכשיו אני מבקש להכינו לקריאה שניה ושלישית.

ע' כץ: אני לא מכיר את הסיכום הזה.

ע' כץ: לא קיבלנו הנחיה כלשהי.

ע' כץ: אנו מתנגדים.

ע' כץ: התנגדנו לחוק.

ע' כץ: זו עלות תקציבית שקשה להעריכה.

ע' כץ: חייבים להדגיש, שכיום יש ששה ימים לכל בן-זוג, כלומר, בעצם, אפשר לקחת שנים-עשר ימים על כל ילד.

ע' כץ: כל בן-זוג יכול לקחת ימי חופש.

ע' כץ: אנו מעריכים, שתהיה לזה השלכה מיידית גם על חופש בשל מחלת הורה ומחלת בן-זוג, כאשר כיום זה ששה ימים ומן הסתם ירצו להגדיל זאת לשמונה ימים.

ע' כץ: בסופו של דבר, זה יגרום לכך שלעובד שיהיה חולה לא ישארו ימים כי הוא "בזבז" ולקח אותם.

יאיר פרץ: האם ששת הימים הם על חשבון--

ע' כץ: זה על חשבון ימי המחלה שלו.

יאיר פרץ: --ימי המחלה של העובד?

ע' כץ: בעצם, כן.

ע' כץ: אם עכשיו הוא לוקח את כל הימים שמותר לו בשל מחלת ילד, הורה או בן-זוג, לא ישארו לו ימים לעצמו, ואז זה נלקח ממנו או מחופשת המחלה.

ע' כץ: היו"ר י' פרץ: אם כך, למה זה מפריע לך?

ע' כץ: יקח 28 ימים על חשבונו.

ע' כץ: ההנחה המקורית היא, שימי המחלה מיועדים לעובד עצמו.

ע' כץ: אם הוא יקח אותם על כל שאר בני ביתו, לא ישארו ימים לעצמו.

ע' כץ: כשהוא יהיה חולה, מה יקרה?

יאיר פרץ: מה יקרה?

יאיר פרץ: אם אדם סיים את חופשת המחלה שלו על עצמו ולא על ילדו, מה דינו?

ג'' וסרמן: הוא לוקח חופשה.

יאיר פרץ: הוא לוקח חופשה על חשבונו.

ע' כץ: בסדר, אבל זה לא החוק הראשי של דמי מחלה.

יאיר פרץ: זה לא משכנע.

יאיר פרץ: אם זה נטל תקציבי על זה - אני עוד מבין.

יאיר פרץ: אבל, נניח, שזה על חשבונו הפרטי של האדם.

יאיר פרץ: אנו מלמדים אנשים לא לנהוג באופן ישר.

יאיר פרץ: ואז, הוא יקח בשביל עצמו.

יאיר פרץ: מה זה משנה?

ע' כץ: למה המחוקק לא קבע לעצמו: "ניתן לו 20 ימי מחלה" והוא יקח זאת על מה שהוא רוצה"?

ע' כץ: מגבילים זאת לתקופות מסויימות, כי יש בזה הגיון.

יאיר פרץ: אינני מבין.

יאיר פרץ: האם לעובד יש 26 ימי חופשת מחלה בשנה?

ע' כץ: לא.

יאיר פרץ: כמה יש?

א' קלעי: שמונה-עשר.

יאיר פרץ: אם שמונה ימים הלכו, נשארו לו עשרה ימים.

ע' כץ: החוק מגביל אותו היום.

ע' כץ: הוא לא יכול לקחת אותו על מה שהוא רוצה בשל המשפחה.

ע' כץ: הוא יכול לקחת רק בהגבלה מסויימת.

גנדי ריגר: הוא יכול לקחת.

גנדי ריגר: הוא בא לרופא המשפחה.

ע' כץ: לא.

ע' כץ: למה אנו לא נתנו לו איזו שהיא מיכסה של ימי מחלה והוא יכול לקחת איך שהוא רוצה?

יאיר פרץ: אני יודע, שלמורים במשרד החינוך יש הצהרה, ופעם בחודש מותר למורה להיעדר.

מ' אטלן: זה יום בשנה.

יאיר פרץ: האם זה יום בשנה או בחודש?

דוברת: יומיים.

יאיר פרץ: אלה יומיים בשנה.

ד' גוטנברג-אבני: אבל, זה לא כל המשק.

ד' גוטנברג-אבני: זה רק בשירות הציבורי.

ע' כץ: זה לא בחוק.

יאיר פרץ: זה לא בחוק.

יאיר פרץ: ישנה תקנה.

יאיר פרץ: אני אומר שוב: אם אתה מאפשר לאדם ואתה מקצה לו מיכסת ימי מחלה, 20 או 18 יום,, ואתה אומר לו: "מתוך זה, מתוך המיכסה שלך, אני מאפשר לך להיעדר בשל ילד חולה שמונה ימים בשנה" - מה הפסול בזה?

גנדי ריגר: כמה ילדים יש במשפחה?

ע' כץ: לי יש נתונים קצת אחרים.

ע' כץ: הממוצע בארץ הוא שלושה ילדים, אבל הממוצע במשפחה עם שני מפרנסים הוא 2.15 ילדים.

ע' כץ: זה בהתייחס לנתון של שלושה ילדים שכתוב בהצעת החוק.

מ' אטלן: כיון שהמעסיקים אינם, ברצוני להגיד מה הם צפויים לומר ומה הם בדרך-כלל אומרים.

מ' אטלן: להבדיל מימי חופשה, חופשת מחלה היא דבר שאין לך זכות לקחתו אלא אם כן אתה באמת חולה.

מ' אטלן: זה דבר בלתי צפוי, וזה קצת כמו ביטוח.

מ' אטלן: חלק גדול מהעובדים לא חולים ולא מנצלים את ימי המחלה שלהם שנה, שנתיים ושלוש שנים.

מ' אטלן: ברור, שככל שאתה מגדיל את הסיכוי שאתה תצטרך לנצל אותו, אתה מגדיל את האפשרות שכל מיכסת ימי המחלה תנוצל.

מ' אטלן: מבחינת המעסיקים, זה אומר עול מסויים עליהם.

מ' אטלן: לכן, זה לא רק על חשבונו.

מ' אטלן: זה גם על חשבון המעסיק.

יאיר פרץ: נקבל נתון כמה אנשים מנצלים.

יאיר פרץ: אני יודע על עצמי, שמימי לא ניצלתי חופש מחלה.

יאיר פרץ: הייתי חולה, אך לא ניצלתי חופשת מחלה.

מ' אטלן: אולי אינך מייצג.

מ' אטלן: יש לי הצעה לסדר היום.

מ' אטלן: יש לנו פה שתי בעיות: בעיה של עמדת ממשלה שאמרה שהממשלה מתנגדת, אלא אם כן יהיה סיכום עם שר האוצר.

יאיר פרץ: הוא סיכם עם שר האוצר.

ש' סומך: זה סוכם.

ש' אברמי: לא.

ש' אברמי: אנו בדקנו את נושא הסיכום עם שר האוצר, והוא לא לגמרי ברור.

מ' אטלן: אם כך, אולי נדחה את הדיון עד שזה יהיה לגמרי ברור.

ש' סומך: אני יכול לצטט את הכתוב כאן, בתיק משרד המשפטים, ומי שכתבה זאת היא העוזרת של שר המשפטים שאין לה שום אינטרס בעניין הזה.

ש' סומך: כתוב כך: "בהנהלת קואליציה שר האוצר הסכים למציעים להגדיל את מספר ימי ההיעדרות של הורה בשל מחלת ילדו מששה ימים לשמונה ימים".

ש' סומך: בהחלטת הממשלה נאמר, ש"אם בהסכמת שר האוצר אפשר יהיה...

ש' סומך: מקטינים את מספר הימים לשמונה ימים, אז הממשלה- - -

יאיר פרץ: נציג האוצר, חזקה על ביילין שהוא כתב את הדברים האלה.

יאיר פרץ: ע' כץ: אמרתי, שאני לא- - -

יאיר פרץ: הוא מקריא מתיק ועדת שרים לענייני חקיקה.

ע' כץ: לא הונחינו.

יאיר פרץ: שר המשפטים דאז היה מרכז ועדת השרים לחקיקה.

ש' סומך: זה מהנהלת הקואליציה.

מ' אטלן: הערה נוספת - את הוועדה לא אוהבת לשמוע, אך אני חייב להשמיע זאת בכל זאת.

מ' אטלן: יש זכות לצבור עד ששה ימים להיעדרות בשל מחלת ילד, כנ"ל בשל היעדרות ממחלת הורה, כנ"ל בשל היעדרות במחלת בן-הזוג וכנ"ל בשל הורה של בן-הזוג.

יאיר פרץ: נגמרו הימים.

מ' אטלן: רק בדבר אחד אנו משנים מששה ימים לשמונה ימים, ומחר תבוא הצעת חוק לגבי הגדלת מספר הימים מששה לשמונה ימים בדבר השני.

מ' אטלן: כלומר, זו שיטת הסלאמי.

גנדי ריגר: זה לא אותו דבר.

מ' אטלן: זה אותו דבר.

יאיר פרץ: התיקרה היא שמונה-עשר יום.

ע' כץ: אבל, הניצול איננו מאה אחוז.

ע' כץ: זה יגדיל את הניצול.

ע' כץ: היו"ר י' פרץ: אינני הולך לחשוד ברוב תושבי מדינת ישראל, ברוב העובדים, שילכו להתחיל לנהל יומן כמה ניצלו פה.

ג' עציון: אני גליה עציון, עורכת-דין מנעמ"ת, המדברת בשם הנשים ובשמי האישי.

ג' עציון: גם אני כמעט ולא מנצלת ימי מחלה, אך יש לי שלושה ילדים וזה סיפור בעייתי מאד.

ג' עציון: נראה לי הרבה יותר הגיוני, שתהיה לי אפשרות הבחירה הזו ושאוכל לקחת זאת כיום מחלה מאשר שאצטרך לנצל ימי חופשה שלי או לעשות כל מיני סידורים בלתי אפשריים.

מ' אטלן: אני שמח, שהממשלה הסכימה.

ש' סומך: הערה טכנית - צריך סעיף תחילה עגול, כי זה חוק שנתי, ואני מציע את ה-1 ביוני 2001 כי אחרי זה זה מסובך לחשב את מספר הימים שנותרו.

יאיר פרץ: אני מקווה, שלמציע אין התנגדות.

ש' סומך: זה חצי שנה.

ש' סומך: אתם מוסיפים שני ימים בשנה.

ש' סומך: ימי המחלה הם יום שלם או חצי- - -

ג'' וסרמן: מיכאל אטלן, אולי חודש ינואר?

מ' אטלן: האם אנו מדברים על סעיף תחילת החוק?

ש' סומך: כן.

יאיר פרץ: מדובר על תחולת החוק.

מ' אטלן: לא שמעתי למה יש בעיה.

ש' סומך: אחרי זה יתחילו לחשב את הימים.

ש' סומך: זה לא תמיד מיום הפירסום.

ש' סומך: אפשר לקבוע- - - היו"ר י' פרץ: אפשר ב קריאה שניה ושלישית.

מ' אטלן: האם אתם רוצים מועד?

מ' אטלן: – יהיה מה שתקבעו.

יאיר פרץ: גבירתי היועצת המשפטית, תבחני את הנושא ותראי אם אכן זה לא יוצר בעיות.

נסים זאב: לשם השכלה, האם מספר הימים גדל מששה ימים לשמונה ימים רק בגלל התוספת של הכרה במחלה של ילד?

יאיר פרץ: כן.

נסים זאב: מה קורה אם זו מחלה אישית כשהאדם עצמו נפגע?

יאיר פרץ: יש לו.

נסים זאב: יש לו, והשאלה היא האם אפשר להוסיף זאת.

יאיר פרץ: זה חוק אחר.

יאיר פרץ: כאן זה חוק לגבי ילדים.

יאיר פרץ: ברשותכם, אם אין הערות נוספות, אני מבקש מהיועצת המשפטית לקרוא את החוק, להצביע עליו ולהעבירו לקריאה שניה ושלישית.

ג'' וסרמן: [קוראת את הצעת חוק דמי מחלה (היעדרות בשל מחלת ילד) (תיקון מס' 5) (הגדלת מספר ימי היעדרות), התשס"א-2001: תיקון מסעיף 1 - "1.

ג'' וסרמן: בחוק דמי מחלה (היעדרות בשל מחלת ילד, התשנ"ג-1993, בסעיף 1, במקום 'עד 6 ימים' יבוא 'עד 8 ימים'.

ג'' וסרמן: ".] סעיף תחילה - אנו נקבע את זה.

יאיר פרץ: בסדר.

נסים זאב: האם זה לא תלוי פה במספר הילדים?

נסים זאב: למשל: מי שיש לו יותר ילדים - יש לו יותר ימי מחלה.

יאיר פרץ: לכל עובד יש מיכסה של חופשת מחלה.

גנדי ריגר: במקור אין הבדל.

נסים זאב: סליחה, אך אני חושב שאולי מן ההגינות, אם רוצים לעשות חוק כזה כל כך חשוב, להוסיף תוספות ולתת פריבילגיה - אולי נגביל זאת למספר ילדים, נניח מארבעה ילדים ומעלה.

ש' סומך: זה חוק חדש.

ע' כץ: זה חוק חדש.

יאיר פרץ: חבר-הכנסת נסים זאב, תציע הצעת תיקון.

נסים זאב: בסדר.

נסים זאב: אולי אפשר לעשות זאת בהסתייגויות.

ע' כץ: לא.

ע' כץ: סליחה, אך זה חוק חדש.

יאיר פרץ: זה נושא חדש.

יאיר פרץ: אני מעמיד להצבעה את הצעת החוק.

יאיר פרץ: מי בעד?

יאיר פרץ: מי נגד?

יאיר פרץ: ה צ ב ע ה הצעת חוק דמי מחלה (היעדרות בשל מחלת ילד) (תיקון מס' 5) (הגדלת מספר ימי היעדרות), התשס"א-2001, התקבלה.

יאיר פרץ: אין מתנגדים.

יאיר פרץ: החוק עבר בקריאה שניה ושלישית.

יאיר פרץ: אני נועל את הישיבה.

יאיר פרץ: אני מודה לכולם.